als_Latn dik_Latn sag_Latn
Ministrja e Integrimit Evropian, znj, Klajda Gjosha, priti sot në një takim Drejtoreshën e Përgjithshme të Bankës Botërore në Shqipëri znj. Tahseen Sayed. Pasi shprehu falenderimet për mbështetjen që BB-ja i ka dhënë Shqipërisë gjatë këtyre viteve, ministrja Gjosha theksoi se dikasteri që drejton, i ka dyert e hapura për të bashkëpunuar me të gjithë partnerët që ndihmojnë vendin për t’u zhvilluar.
“Integrimi përpara së gjithash është transformim i vendit në të gjitha fushat e jetës, prandaj ne jemi të hapur të intensifikojmë bashkëpunimin me të gjithë partnerët që na kanë mbështetur në këtë rrugë. Kontributi i BB ka qenë i rëndësishëm dhe jam e bindur se do të vijojë të jetë i tillë”, u shpreh ministrja Gjosha.
Drejtoresha e Bankës Botërore, theksoi se institucioni që drejton ka qenë dhe është mbështetës i Shqipërisë në mbarëvajtjen e reformave. Ajo theksoi se duke u konsultuar me qeverinë po punohet nw lidhje me sektorët prioritarë ku do të ndërhyhet në vazhdim.
als_Latn als_Latn als_Latn